### InfinIT og Innovationsnetværket Livsstil- Bolig & Beklædning inviterer

### til workshop om møbel- og interiørløsninger til fremtidens seniorer

**tirsdag 20. maj 2014 i Århus**

Vil du være klogere på hvordan din virksomhed kan være med til at skabe nye designløsninger for fremtidens seniorer i eget hjem? Så kom til workshop sammen med en række eksperter og få ny viden og gode ideer med hjem.

InfinIT – Innovationsnetværk for IT og Innovationsnetværket Livsstil- Bolig & Beklædninginviterer møbelproducenter, designere og it-virksomheder til en workshop om møbel- og interiørløsninger målrettet fremtidens ældre. Denne gruppe er stærkt voksende i hele Europa og flere og flere seniorer bliver i længere tid i eget hjem end man tidligere har set. De kan og vil i højere grad klare sig selv. Det betyder at der er et stigende marked for møbler, der kan hjælpe seniorerne med hverdagens udfordringer; samtidig er der også krav om at møblerne kan indgå i hjemmet på en smagfuld og æstetisk tilfredsstillende måde. Her er det oplagt at udvikle nye typer møbler og interiørløsninger med it i.

Workshoppen er en del af projektet ”Comfort” i regi af Innovationsnetværk Livsstil- Bolig & Beklædning, der fokuseres på brugere med særlige behov. I projektet vil der være fokus på udvikling af et metode værktøj til afdækning af behov, ligesom værktøjet vil blive afprøvet og anvendt i konkrete virksomheds cases inden for møbel og beklædning.

Workshoppen indledes med 2 inspirationsoplæg fra en designforsker og en ekspert indenfor it, som vil komme med bud på fremtidens ældres behov og de designmuligheder it tilbyder. Inspirationsoplæggene rundes af med et kig på hvem fremtidens ældre egentlig er og hvilke ønsker de har til hjemmet fra fremtidsforsker Marianne Levinsen.

Derefter vil der i en styret proces blive arbejdet i tværfaglige grupper med hvordan fremtidens intelligente møbelløsninger kunne være.

**Program**

|  |  |
| --- | --- |
| 9.00-9.15 | **Ankomst og morgenkaffe** |
| 09.15-09.25 | **Velkomst**  *v/ Infinit og* Innovationsnetværket Livsstil- Bolig & Beklædning |
| 9.25-9.45  9.45-10.05  10.05-10.25  10.25-10.40    10.40-11.45  11.55-12.00  12.00-12.45  12.30-13.30 | **Designløsninger til konkrete behov**  *v/ Birgitte Geert Jensen, Arkitekt maa og Lektor ved Institut for Design, Arkitektskolen Aarhus*  **Teknologi katalog**  *v/ Jan Neerbek, Forsknings- og innovationsspecialist, Alexandra Instituttet*  **Fremtidens seniorer**  *v/ Marianne Levinsen, forskningschef fremforsk, Center for Fremtidsforskning*  **Pause (kaffe)**  **Workshop del 1**  Præsentationsrunde af deltager. Deltagerne vil ud fra inspirationskort og indretningsplaner over hjemmets rum sætte processen i gang med at brainstorme og idéudvikle på fremtidens møbelløsninger  **Pause (forfriskning)**  **Workshop del 2**  Deltagerne fokusere ind på én løsning, der videre bearbejdes konceptuelt til en skitse.    **Frokost** |
|  |  |

|  |  |
| --- | --- |
| **Tid og sted**  Tilmeldingsfrist: | xx. maj 2014. Der er xx pladser med tilmelding efter først-til-mølle-princippet. Er arrangementet fuldt booket, vil du ved tilmelding blive skrevet på en venteliste, og InfinIT kontakter dig, såfremt der bliver en ledig plads ved arrangementet.  Tilmeld dig her. |
| Dato: | 20. maj. 2014 |
| Tid: | 9.15-13.30 |
| Sted: | Alexandra Instituttet, Århus |
| Kontaktperson: | Bente Kjølby Larsen |